ทานยาคุมแบบ 28 เม็ด เพิ่งทานเป็นแผงแรก ทานได้ 8 เม็ดแล้วแฟนหลั่งใน มีโอกาสท้องกี่ % ค่ะ ถ้าหากไม่ท้อง ทานแผงนี้หมด แผงต่อไปควรทานตอนไหน (ทานยาคุมหลังประจำเดือนมา 4-5 วัน ตอนนั้นประจำเดือนยังมีอยู่ แต่แบบกระปริกระปรอย เภสัชแนะนำให้ใช้ยี่ห้อ. yez ) หรือมีข้อมูลอะไรเพิ่มเติมเกี่ยวกับการทานยาคุมกำเนิด ช่วยแนะนำให้ด้วยนะคะ ขอบค่ะ
สวัสดีค่ะ หากเริ่มทานยาคุมกำเนิดแผงแรก ภายใน 1-5 วันนับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยหากทานยาได้อย่างถูกต้อง คือ ไม่มีวันที่ลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสที่จะตั้งครรภ์ก็คือน้อยกว่า 1% แต่ไม่ใช่ 0%เมื่อทานยาคุมจนครบ 28 เม็ดหมดแผงแล้ว ก็ให้เริ่มทานแผงใหม่ต่อทันทีในวันถัดไปค่ะ โดยไม่ต้องสนใจว่าประจำเดือนจะมาในวันไหนและหมดในวันไหนค่ะ